صدم رجل أمريكي سميتو ألان نايمان ، بعدما مات وفعمرو 63 عام ،بعد معاناة مع مرض بالسرطان ، كاع المعارف ديالو ولي كانو كيوصفوه بالبخل ، بعدما كتاشفو الوصية ديالو، وفيها كاع الثروة لي جمع على مر سنوات طويلة وهو كيتقشف فيها ومكيتمتعش بملذات الحياة، ثروة وصلات قيمتها ل 11 مليون دولار، خلاها كلها للجمعيات الخيرية الخيرية، خاصة جمعيات رعاية الطفولة . السيد بدا كموظف بنكي في الثمانينيات وقلبها لموظف فالخدمة الإجتماعية، وكان كلشي كيقول عليه بخيل حيت كان كيلبس غير دجين من نفس الماركة وكيشري الحوايج من محل ديال داكشي الرخيص ، وكان كيعجبو يتفاخر انه مكيصرفش فبعض الايام حتى ريال ، ورجعات هادي هواية عندو واخا عندو الفلوس ووارث تاركة من عند باه ، ومعمرو تزوج لكن عزاز عليه الأطفال وقام برعاية عدد منهم ومعاهم خوه الصغير لي كان كيعاني إعاقة فالنمو . 
كلشي كان كيقول عليه سقرام ..وملي مات صدمهم